b'\n_START_ARTICLE_\nKauno miesto savivaldyb\xc4\x97s taryba 2007\xe2\x80\x932011 m.\n_START_PARAGRAPH_\nKauno miesto savivaldyb\xc4\x97s taryba \xe2\x80\x93 Kauno miesto savivaldyb\xc4\x97s atstovaujamoji institucija, i\xc5\xa1rinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcin\xc4\x99 rinkim\xc5\xb3 sistem\xc4\x85 ir Lietuvos Respublikoje registruot\xc5\xb3 politini\xc5\xb3 partij\xc5\xb3 pateiktus kandidat\xc5\xb3 s\xc4\x85ra\xc5\xa1us.\n_START_SECTION_\nVeikla\n_START_PARAGRAPH_\n2007 m. kovo 21 d. pasira\xc5\xa1yta \xe2\x80\x9eS\xc4\x97km\xc4\x97s koalicijos\xe2\x80\x9c sutartis, kuri vienijo 23 tarybos narius i\xc5\xa1 41.  2007 m. baland\xc5\xbeio 12 d. \xc4\xafvyko pirmasis tarybos pos\xc4\x97dis. Savivaldyb\xc4\x97s meru i\xc5\xa1rinktas Andrius Kup\xc4\x8dinskas, u\xc5\xbe j\xc4\xaf balsavo 31 tarybos narys i\xc5\xa1 39 dalyvavusi\xc5\xb3 pos\xc4\x97dyje. Mero pavaduotojais i\xc5\xa1rinkti Stanislovas Bu\xc5\xa1kevi\xc4\x8dius, Rimantas Mikaitis, Kazimieras Kuzminskas ir Steponas Vai\xc4\x8dikauskas. 2007 m. baland\xc5\xbeio 19 d. administracijos direktoriumi paskirtas Ar\xc5\xabnas Keserauskas. _NEWLINE_2007 m. lapkri\xc4\x8dio 15 d. Vygantas Gud\xc4\x97nas pakeit\xc4\x97 A. Keserausk\xc4\x85, atsistatydinus\xc4\xaf po to, kai konservatori\xc5\xb3 frakcija parei\xc5\xa1k\xc4\x97 nepasitik\xc4\x97jim\xc4\x85 juo.  K. Kuzminsk\xc4\x85 i\xc5\xa1rinkus Seimo nariu, 2008 m. lapkri\xc4\x8dio 13 d. mero pavaduotoju i\xc5\xa1rinktas Algimantas Kurlavi\xc4\x8dius. 2010 m. liepos 22 d. i\xc5\xa1 pareig\xc5\xb3 atleistas mero pavaduotojas S. Vai\xc4\x8dikauskas, nauja pavaduotoja paskirta Loreta Kekien\xc4\x97. _NEWLINE_Nuo 2010 m. rugs\xc4\x97jo 16 d. iki 2011 m. baland\xc5\xbeio 12 d. administracijos direktoriaus pareigas \xc4\x97jo Edita Gudi\xc5\xa1auskien\xc4\x97. _NEWLINE_2011 m. baland\xc5\xbeio 6 d. surengtas paskutinis pos\xc4\x97dis. Kadencijos metu vyko 69 tarybos pos\xc4\x97d\xc5\xbeiai, juose priimti 2986 sprendimai.'